Protogeschicht

D'Period vun der Protogeschicht läit tëscht der Virgeschicht an der eigentlecher Geschicht. Dëst ass d'Period wou eng Zivilisatioun nach keng eege Schrëft huet, awer an de Schrëfte vun anere Kulturen opdaucht. Dowéinst ginn an Europa d'Kelten an d'Germanen als protogeschichtlech ugesi vun deem Moment u wou d'Griichen an d'Réimer iwwer se schreiwen.

 Chronologie 

D'genee Grenzen tëscht Protogeschicht, Virgeschicht a Geschicht sinn net sou einfach ze definéieren, well se vu Kultur zu Kultur, vu Regioun zu Regioun extreem ënnerschiddlech sinn. Fir ze vereinfachen, kann een d'Protogeschicht mat de Metallzäitaltere gläichsetzen:

 Kofferzäit (gëtt allerdéngs diskutéiert)
 Bronzezäit
 Eisenzäit

 Zivilisatiounen 

D'Zivilisatiounen oder ethnesch Communautéiten déi eis am meeschte bekannt sinn, sinn d'europäesch "Barbaren":

 Kelten
 Gallier
 Germanen
 Helvetier
 Parther
 Skythen

Kategorie:Geschicht no Epochen
Kategorie:Zäitalter